**מכבי תל אביב** היא קבוצת כדורעף ישראלית מהעיר תל אביב, המתמודדת בליגת העל בכדורעף. הקבוצה נמנית עם מועדוני הכדורעף המובילים, הגדולים והוותיקים בישראל. הקבוצה שייכת לאגודת מכבי תל אביב. הקבוצה מארחת את משחקי הבית שלה באולם הדר יוסף שבתל אביב. ספונסר הקבוצה הראשי הוא יעדים לוגיסטיים בע"מ, חברה לשילוח בינלאומי. הקבוצה אלופת המדינה המכהנת (2022/2023).

היסטוריה
--------

### הקמה והשנים המוקדמות

מחלקת הכדורעף של מכבי תל אביב הוקמה בשנת 1972 על ידי יצחק (איז'ו) המאירי. הקבוצה העפילה 3 ליגות ברצף עד להגעתה לליגה הבכירה. בשנת 1976 חלה תפנית בכדורעף הישראלי כאשר מכבי תל אביב הייתה לקבוצה העירונית הראשונה שזוכה בתואר האליפות לאחר שקבוצות הקיבוצים שלטו בליגה. בשנת 1982 זכתה בתואר האליפות השני. בתום עונת 1984/1985 ירדה הקבוצה לליגה השנייה והעפילה בחזרה לאחר עונה אחת. בתום עונת 1986/1987 ירדה הקבוצה לליגה השנייה במחזור האחרון ובעונה שלאחר מכן העפילה בחזרה לליגה הבכירה. בעונת 1988/1989 הגיעה הקבוצה לגמר גביע המדינה והפסידה להפועל בת ים 3-1. שנות ה-90 היו שנות הצלחה למועדון בכך שהצליח לזכות בחמישה תארים, בשנים 1990 ו-1991 הצליחה הקבוצה לזכות בתואר האליפות שנתיים ברצף. בשנת 1993 זכתה מכבי תל אביב לראשונה בגביע המדינה, תואר שהצליחה להשיג גם ב-1998. בשנת 1997 זכתה הקבוצה בתואר האליפות פעם נוספת החמישית במספר.

### תקופת שרגא שמש

זוהר בר נצר, מאמן הקבוצה לשעבר
בעונת 2002/2003 התמנה שרגא שמש ליו"ר הקבוצה וביחד עם קפטן מכבי בעבר זהר בר נצר
הניחו השניים את היסודות שהובילו את מכבי לזכייה בחמישה דאבלים רצופים.

מאז עונת 2005/2006 מכבי סיימה את עונה אלופת הליגה או סגנית למעט בעונות 2015/2016, 2018/2019 ו-2019/2020, דבר שביסס אותה כאחת משתי הקבוצות החזקות בישראל לצד הפועל מטה אשר.

בעונת 2005/2006 העפילה מכבי תל אביב לסדרת גמר ליגת העל בכדורעף אחרי 8 שנים נגד עירוני קריית אתא, אך הפסידה 1-3. בגביע הקבוצה הודחה בחצי הגמר.

בעונת 2006/2007 הפסידה הקבוצה בגמר גביע המדינה בכדורעף למכבי מוסינזון הוד השרון 2-3, לאחר שהייתה בשוויון 15-15 במערכה המכרעת, וכמו כן הפסידה לקבוצה זו בגמרעף 2-3, בסדרה שעוררה עניין שיא בתקשורת לענף ומילאה אולמות במשחקים שנערכו הן בתל אביב והן בהוד השרון.

בעונת 2007/2008 זכתה מכבי תל אביב בגביע המדינה שהיה לתואר הראשון בו זכתה הקבוצה משנת 1998. הקבוצה העפילה לגמר הגביע אחרי ניצחון 3-0 על הפועל כפר סבא בחצי הגמר. במשחק הגמר התמודדה מול מכבי מוסינזון הוד השרון וניצחה 3-0. גם בסדרת הגמרעף נפגשה מכבי עם מכבי מוסינזון הוד השרון. הוד השרון הובילו 2-0 בסדרת הטוב מ-5 משחקים אבל מכבי השלימה מהפך וזכתה בדאבל היסטורי.

בעונת 2008/2009 עלתה מכבי לגמר הגביע אחרי ניצחון על הפועל כפר סבא 3-0 בחצי הגמר, ולאחר מכן זכתה בגביעה הרביעי לאחר שניצחה 3-2 את הפועל מטה אשר בגמר. בליגה עלתה מכבי לסדרת הגמרעף אחרי שניצחה בסדרת חצי הגמר את הפועל מטה אשר 3-0. בגמר שיחקה נגד מכבי מוסינזון הוד השרון, ניצחה 3-0 וזכתה בדאבל שני ברציפות.

מכבי תל אביב אלופת המדינה לעונת 2017
בעונת 2009/2010 זכתה הקבוצה בדאבל שלישי ברציפות לאחר שגברה בגמר הגביע ובסדרת הגמרעף על הפועל מטה אשר. את העונה סיימה מכבי עם מאזן של 32 ניצחונות וללא הפסד.

בעונת 2010/2011 זכתה הקבוצה בדאבל, עונה רביעית ברציפות. הקבוצה זכתה בגביע המדינה לאחר שגברה בגמר 3-2 על הפועל מטה אשר, ובסדרת הגמר-עף השלימה ניצחון 3-1 על מוסינזון הוד השרון וזכתה באליפות.

בעונת 2011/2012 זכתה הקבוצה בדאבל חמישי ברציפות. הקבוצה זכתה באליפות, אחרי ניצחון 3-1 בסדרת הגמר על הפועל מטה אשר. בגמר הגביע ניצחה הקבוצה את הפועל כפר סבא 3-0.

בעונת 2012/2013, לאחר 5 זכיות רצופות בדאבל, איבדה מכבי תל אביב את שני התארים להפועל מטה אשר עכו. בליגה הפסידה מכבי 3-0 למטה אשר בסדרת הגמרעף ובגביע הודחה על ידם בחצי הגמר.

בעונת 2013/2014 איבדה מכבי תל אביב את שני התארים (גביע, אליפות המדינה) להפועל מטה אשר עכו וסיימה במקום השני.

בעונת 2014/2015 הקבוצה סיימה כסגנית האלופה עונה שלישית ברציפות והודחה ברבע גמר גביע המדינה.

### תקופת אסף ליבר

בעונת 2015/2016 שרגא שמש חדל מלהיות יו"ר הקבוצה במקומו מונה אסף ליבר להיות היו"ר, באותה עונה נכנס לקבוצה ספונסר חדש, יעדים לוגיסטיים. בעונה זו ועם תקציב נמוך יחסית הקבוצה סיימה במקום השלישי והודחה בחצי גמר הפלייאוף לראשונה אחרי 10 הופעות רצופות בגמר הפלייאוף. בגביע הודחה הקבוצה גם בחצי גמר בשניהם מול הפועל כפר סבא.

בעונת 2016/2017 הפסידה בגמר גביע המדינה להפועל מטה אשר. בסוף העונה חזרה מכבי תל אביב לזכות באליפות המדינה, אחרי ניצחון 3-1 בסדרת הגמר על מכבי הוד השרון.

בעונת 2017/2018 הקבוצה סיימה את העונה במקום השלישי העפילה פעם שנייה ברציפות לגמר גביע המדינה ולגמר פלייאוף אליפות אך הפסידה בשני המקרים להפועל מטה אשר וסיימה כסגנית אלופה וכסגנית מחזיקת הגביע.
בסיום העונה עזב זוהר בר נצר את הקבוצה אחרי 16 עונות רצופות כמאמן הקבוצה במקומו מונה נועם אלבז.

בעונת 2018/2019 החלה בצורה מגומגמת ולאחר 2 מחזורים מונה למאמן הקבוצה אריה זלינגר העונה הסתיימה בהדחה בחצי הגמר פלייאוף והפסד בגמר הגביע.

בעונת 2019/2020 הסתיימה מוקדם מצפוי עקב מגפת הקורונה ומכבי סיימה במקום הרביעי ללא פלייאוף ובגביע הטורניר הופסק באמצע.

בעונת 2020/2021 מונה גל גלילי למאמן הקבוצה שהוביל את הקבוצה לזכייה בדאבל לראשונה אחרי 8 שנים כשניצחה את הפועל כפר סבא בגמר גביע המדינה ואת מטה אשר בסדרת גמר הליגה.

בעונת 2021/2022 סיימה את העונה הסדירה במאזן מושלם 0:21 וזכתה באליפות שנייה ברציפות אחרי שניצחה בסדרת הגמר 1:3 את הפועל מטה אשר. בגביע הודחה על ידי הפועל מטה אשר ברבע הגמר בתוצאה 2:3.

בעונת 2022/2023 הקבוצה זכתה בגביע המדינה אחרי ניצחון על הפועל מטה אשר בגמר וסיימה עונה שנייה ברציפות את עונה הסדירה במאזן מושלם 0:18 וזכתה באליפות שלישית ברציפות אחרי ניצחון 2:3 בסדרת הגמר על הפועל מטה אשר והשלימה דאבל שני בשלוש שנים.

בעונת 2023/2024 הקבוצה זכתה בפעם השנייה ברציפות בגביע המדינה אחרי ניצחון על הפועל מטה אשר וסיימה את העונה הסדירה במקום השני במאזן זהה להפועל מטה אשר שסיימה במקום הראשון בגלל הפרש מערכות טוב יותר.

מפעלים אירופיים
---------------

קבוצת הכדורעף במהלך חימום לפני משחק במסגרת גביע האתגר האירופאי באיטליה
מכבי תל אביב נגד בודיוביצה, שמינית גמר גביע האתגר
אוהדי מכבי בהדר יוסף
בעונת 2008/2009 נרשמה הקבוצה לגביע האתגר (הטורניר השלישי בחשיבותו באירופה). בסיבוב הראשון הוגרלה מכבי תל אביב לשני משחקים מול ברטיסלבה (סלובקיה) שפרשה מהמפעל עקב סכסוך. כתוצאה מהפרישה מכבי תל אביב עברה לסיבוב השני ועלתה להתמודד מול סיסלי טרוויזו האיטלקית בשני המשחקים (באיטליה ואז בהדר יוסף) ניצחה סיסלי טרוויזו 3-1.

בעונת 2009/2010 הודחה הקבוצה מגביע האתגר על ידי זיראט אנקרה הטורקיה בסיבוב השני.

בעונת 2010/2011 הודחה הקבוצה בסיבוב הראשון של גביע CEV (הטורניר השני בחשיבותו באירופה) על ידי זיראט אנקרה הטורקיה ועברה לשחק בגביע האתגר שם הצליחה הקבוצה להגיע עד שמינית הגמר שבו הפסידה למצ'רטה האיטלקית.

בעונת 2011/2012 הודחה הקבוצה בסיבוב הראשון של גביע CEV על ידי לאמייה היוונית ועברה לשחק בגביע האתגר שם הגיעה עד לרבע הגמר.

בעונת 2012/2013 הקבוצה הגיעה שנה שנייה ברציפות לרבע גמר גביע האתגר והודחה.

בעונת 2013/2014 הקבוצה הודחה בסיבוב השני של גביע האתגר.

בעונת 2014/2015 הקבוצה השתתפה בגביע CEV והגיעה עד שמינית הגמר.

בעונת 2016/2017 הודחה הקבוצה מגביע האתגר על ידי גלאטסראיי בשלב רבע הגמר.

בעונת 2017/2018 הקבוצה השתתפה לראשונה במוקדמות ליגת האלופות (הטורניר הראשון בחשיבותו באירופה) והודחה בסיבוב הראשון בסיכום שני המשחקים על ידי סוליגורסק. לאחר מכן עברה הקבוצה לשחק בגביע CEV הקבוצה הודחה בסיבוב הראשון על ידי לבוב בסיכום שני המשחקים.

בעונת 2021/2022 הודחה הקבוצה בשמינית הגמר בגביע האתגר על ידי פנאתינייקוס.

בעונת 2022/2023 הקבוצה עשתה היסטוריה והפכה לקבוצה הראשונה בהיסטוריה של הכדורעף הישראלי שמגיעה לגמר אירופי הקבוצה הגיעה לגמר גביע האתגר. בגמר הקבוצה הפסידה לאולימפיאקוס וסיימה את העונה כסגנית מחזיקת גביע האתגר.

בעונת 2023/2024 לא השתתפה הקבוצה באירופה עקב המצב הביטחוני בעקבות מלחמת חרבות ברזל.

הישגים ותארים
-------------

| להצגת טבלת ההישגים, לחצו על "הצגה" בצד שמאל |
| --- |
| עונה | מאמן | ליגת העל | גביע המדינה | הישגים באירופה | הישגים נוספים |
| 2004/2005 | זוהר בר נצר | חצי גמר | רבע גמר | — |  |
| 2005/2006 | **סגנית אלופה** | חצי גמר | — |  |
| 2006/2007 | **סגנית אלופה** | **הפסד בגמר** | — |  |
| 2007/2008 | **אלופה** | **מחזיקת הגביע** | — |  |
| 2008/2009 | **אלופה** | **מחזיקת הגביע** | גביע האתגר: סיבוב שני |  |
| 2009/2010 | **אלופה** | **מחזיקת הגביע** | גביע האתגר: סיבוב שני | סגנית גביע אטקין |
| 2010/2011 | **אלופה** | **מחזיקת הגביע** | גביע CEV: סיבוב ראשון
גביע האתגר: שמינית גמר | **מחזיקת גביע אטקין** |
| 2011/2012 | **אלופה** | **מחזיקת הגביע** | גביע CEV: סיבוב ראשון
גביע האתגר: רבע גמר |  |
| 2012/2013 | **סגנית אלופה** | חצי גמר | גביע האתגר: רבע גמר |  |
| 2013/2014 | **סגנית אלופה** | **הפסד בגמר** | גביע האתגר: סיבוב שני |  |
| 2014/2015 | **סגנית אלופה** | רבע גמר | גביע CEV: שמינית גמר |  |
| 2015/2016 | חצי גמר | חצי גמר | — |  |
| 2016/2017 | **אלופה** | **הפסד בגמר** | גביע האתגר: רבע גמר | סגנית גביע אטקין |
| 2017/2018 | **סגנית אלופה** | **הפסד בגמר** | ליגת האלופות: מוקדמות סיבוב ראשון
גביע CEV: סיבוב ראשון | סגנית גביע אטקין |
| 2018/2019 | נועם אלבז/אריה זלינגר | חצי גמר | **הפסד בגמר** | — |  |
| 2019/2020 | אריה זלינגר/גנדי סוקולוב/תומר רוסיאנסקי | מקום 4 | בוטל | — |  |
| 2020/2021 | גל גלילי | **אלופה** | **מחזיקת הגביע** | — |  |
| 2021/2022 | **אלופה** | רבע גמר | גביע האתגר: שמינית גמר | **מחזיקת גביע אטקין** |
| 2022/2023 | **אלופה** | **מחזיקת הגביע** | **סגנית מחזיקת גביע האתגר** | **מחזיקת גביע אטקין** |
| 2023/2024 | טרם נקבע | **מחזיקת הגביע** | — | **מחזיקת גביע אטקין** |

* **ליגת העל**
	+ **אליפויות (14)**: 1975/1976, 1981/1982, 1989/1990, 1990/1991, 1996/1997, 2007/2008, 2008/2009, 2009/2010, 2010/2011, 2011/2012, 2016/2017, 2020/2021, 2021/2022, 2022/2023
	+ סגנויות (**9**): 1977/1978, 1988/1989, 1997/1998, 2005/2006, 2006/2007, 2012/2013, 2013/2014, 2014/2015, 2017/2018
* **גביע המדינה**
	+ **זכייה (10)**: 1992/1993, 1997/1998, 2007/2008, 2008/2009, 2009/2010, 2010/2011, 2011/2012, 2020/2021, 2022/2023, 2023/2024
	+ סגנויות (**9**): 1975/1976, 1976/1977, 1988/1989, 1993/1994, 2006/2007, 2013/2014, 2016/2017, 2017/2018, 2018/2019.
* **גביע האתגר**
	+ סגנויות (**1**): 2022/2023
* **גביע אטקין**
	+ **זכייה (4)**: 2010/2011, 2021/2022, 2022/2023, 2023/2024
	+ סגנויות (**3**): 2009/2010, 2016/2017, 2017/2018
* **דאבלים**
	+ **זכייה (7)**: 2007/2008, 2008/2009, 2009/2010, 2010/2011, 2011/2012, 2020/2021, 2022/2023

סגל השחקנים
-----------

נכון לעונת 2022/2023

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 3 | ישראלישראל | קבלן | סאם בורגי  |
| 4 | ישראלישראל | מצליב | ייגור מוטורני  |
| 8 | ישראלישראל | קבלן | גיא כהן  |
| 6 | ישראלישראל | חוסם אמצע | סלבה בצ'קלה  |
| 7 | ישראלישראל | ליברו | ג'ושוע אייזנברג  |
| 9 | ברזילברזיל | קבלן | ג'יאנלוקה גראסו  |
| 12 | ישראלישראל | חוסם אמצע | ניקיטה מרון  |
| 13 | רוסיהרוסיה | מצליב | אלכסנדר סאפונוב  |
| 14 | ישראלישראל | ליברו | ג'ון קרינגל  |
| 15 | גרמניהגרמניה | קבלן | קווין פוייר  |
| 16 | ישראלישראל | מוסר | רועי הורוביץ  |
| 18 | ישראלישראל | חוסם אמצע | גנדי סוקולוב  |

 |

מחלקת הנוער
-----------

מחלקת הנוער של מכבי תל אביב כדורעף, אשר חודשה בשנת 2015 על ידי נעם אלבז, מונה כ-200 שחקנים.

למחלקה שלוש קבוצות בליגת העל וקבוצות נוספות רבות:

* נוער על
* נוער בנות על
* נערות על
* נערות ב'
* נערים א'
* נערים ב'

מכבי תל אביב כדורעף נשים
------------------------

מחלקת הנשים של המועדון הוקמה בשנת 1972 ומתמודדת בליגת העל, הקבוצה מארחת באולם מידטאון בתל אביב. בעונת 1974/1975 הגיעה הקבוצה עד לגמר גביע המדינה אך נוצחה 3-0 על ידי בנות הפועל נעמן.

ראו גם
------

* מכבי תל אביב
* מכבי תל אביב (כדורסל)
* מכבי תל אביב (כדורגל)
* מכבי תל אביב (כדוריד)

קישורים חיצוניים
----------------

* אתר האינטרנט הרשמי של מכבי תל אביב
* מכבי תל אביב, ברשת החברתית פייסבוק
* מכבי תל אביב באתר מכביפדיה

הערות שוליים
------------

1. ↑  מעופפי מכבי תל אביב נחתו בליגה הלאומית, שמואל טל בעיתון דבר, 23 במרץ 1975
2. ↑  האלופה היוצאת מעין המפרץ הצדיעה לחדשה: מכבי תל אביב, אילן שחורי בעיתון מעריב, 9 במאי 1976
3. ↑  עין המפרץ - אלופה, בעיתון מעריב, 29 במרץ 1987
4. ↑  גביעי ישראל לחניתה ונעמן, בעיתון מעריב, 11 במאי 1975